Aix

se inndeling

Aix er en liten slekt i tribuset skogender (Cairinini). Slekten inkluderer kun to arter, som begge er monotypiske. Skogendene inngår videre i underfamilien av ender (Anatinae), som er én av fire underfamilier i andefamilien (Anatidae).

Artene er utbredt i det sørlige Nord-Amerika (inkludert på Cuba) og det sørlige Fjerne østen (inkludert Japan). De er imidlertid importert til mange andre steder i verden, hvorfra de har spredd seg til Norge og mange andre land. Populariteten skyldes hannenes praktfulle fjærdrakter i hekketiden.

Etymologi 
Opprinnelsen til slektsnavnet Aix er uklar. Ordet aix (αιξ) stammer imidlertid fra det greske uttrykket aigos (αιγος) som betyr geit. Ifølge Gessner 1555, Aldrovandus 1599-1603 og flere autoriteter, ble aix også brukt til å beskrive vipeslekten (Vanellus) en gang i tiden. Noen nærmere forklaring på opprinnelsen har man imidlertid ikke.

Biologi 
Slekten består av to arter der kjønnene regnes som monogame i hekketiden. I tillegg til hannens praktfulle hekkedrakt, har han også en utagerende kurtise ovenfor hunnen. Kurtisen skjer på vannet og inkluderer såvel merkelig svømmeatferd som annet kjekkaseri. Når rugingen begynner myter hannene, og får en mer uanselig fjærdrakt.

Inndeling 
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

 Anseriformes, andefugler
 Anatidae, andefamilien
 Dendrocygninae, plystreender
 Oxyurinae, skarvender
 Anserinae, svaner og gjess
 Anatinae, ender
 Mergini, fiskender
 Tadornini, gravender og gravgjess
 Cairinini, skogender (11 arter)
 Plectropterus (monotypisk)
 Cairina (monotypisk)
 Sarkidiornis (2 arter)
 Nettapus, dvergender (3 arter)
 Callonetta (monotypisk)
 Aix (2 arter)
 A. sponsa, brudeand (monotypisk)
 A. galericulata, mandarinand (monotypisk)
 Chenonetta (monotypisk)
 Hymenolaimini (monotypisk)
 Merganettini (monotypisk)
 Aythyini, dykkender
 Anatini, grasender

Note
Aix blir av og til betraktet som incertae sedis; en nylig fylogenetisk studie fant at slekten var søster til Cairina, men spørsmålet regnes ikke som endelig avklart.

Referanser

Eksterne lenker 
 

Andefugler